OpenLLM-France/wikimedia huggingface dataset:
# Paracel uharteak

Paracel uharteak (txinera tradizionalez: 西沙群島; txinera sinplifikatuz: 西沙群岛; pinyinez: xīshā qúndǎo; vietnameraz: Quần đảo Hoàng Sa) Hegoaldeko Txinako itsasoan dagoen uhartedia da, Txinak, Taiwanek eta Vietnamek aldarrikatuak. 1974 baino lehen txinatarrek eta vietnamdarrek okupatuak, Paracel uharteetako gudua eta gero Txinak administrazioa lortu zuen. Egun, militarrek eta marinelek baino ez dituzte bisitatzen.

## Klima

Datu klimatikoak (Pattle uhartea) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 31.3 | 30.8 | 33.1 | 34.3 | 35.9 | 35.9 | 35.1 | 35.0 | 34.0 | 34.1 | 32.8 | 30.4 | 35.9 |
| Batez besteko tenperatura maximoa (°C) | 25.7 | 26.7 | 28.5 | 30.6 | 32.1 | 31.8 | 31.5 | 31.0 | 30.4 | 29.2 | 27.7 | 26.8 | 29.3 |
| Batez besteko tenperatura (ºC) | 23.2 | 23.9 | 25.5 | 27.5 | 29.1 | 29.2 | 28.9 | 28.7 | 28.0 | 27.0 | 25.7 | 24.9 | 26.8 |
| Batez besteko tenperatura minimoa (°C) | 21.7 | 22.2 | 23.6 | 25.6 | 27.1 | 27.4 | 27.1 | 26.8 | 26.1 | 25.3 | 24.4 | 22.9 | 25.0 |
| Erregistraturiko tenperatura minimoa (°C) | 14.9 | 18.1 | 18.7 | 19.1 | 21.7 | 23.0 | 22.4 | 21.0 | 21.6 | 21.2 | 18.9 | 13.8 | 13.8 |
| Pilatutako prezipitazioa (mm) | 13 | 12 | 23 | 44 | 74 | 117 | 225 | 162 | 216 | 241 | 152 | 30 | 1308 |
| Prezipitazio egunak (≥ 1 mm) | 7.5 | 5.5 | 4.8 | 2.4 | 6.7 | 7.1 | 7.8 | 9.0 | 11.4 | 13.3 | 14.0 | 7.9 | 97.2 |
| Eguzki orduak | 207 | 226 | 248 | 276 | 298 | 245 | 238 | 245 | 193 | 223 | 191 | 199 | 2788 |
| Hezetasuna (%) | 80.6 | 81.6 | 81.5 | 81.8 | 82.2 | 84.2 | 84.6 | 85.3 | 85.7 | 84.5 | 83.8 | 81.9 | 83.1 |
| Iturria: Vietnam Institute for Building Science and Technology ||||||||||||||

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-05-25).
* ↑ (Vietnameraz) Vietnam Institute for Building Science and Technology. Vietnam Building Code Natural Physical & Climatic Data for Construction. .

## Kanpo estekak

* Datuak: Q274388
* Multimedia: Paracel Islands / Q274388
# Paracelsiana

Paracelsiana silikato motako minerala da eta feldspar taldearen kidea da.

## Ezaugarriak

Paracelsiana silikato mineralaren formula kimikoa hau da: ${\ce {Ba(Al2Si2O8)}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 6 da.

## Erreferentziak

* 1 2 (Ingelesez) «Paracelsian: Mineral information, data and localities.» www.mindat.org (Noiz kontsultatua: 12-05-2019).
# Paracas penintsula

Paracas penintsula Peruko erdi aldeko itsasertzeko elementu geografiko nagusietariko bat da. Pisco probintzian dago, Ica departamenduan. Ozeano Barearen ertzean dago, Paracas Erreserba Nazionalaren barruan.

## Ezaugarriak

Itsas alde hau oso aberatsa da batez ere bertan dagoen planktoni esker eta horrek espezie asko erakartzen du. Paracas penintsula ezaguna da ere beste izen batez, Paracasen kandelabroa, mendi batean ikusten den irudiari esker, alegia. Kandelabroa aurrehistoriako petroglifoa da, ia 180 metrokoa. Inguruan ere K. a. 200 urtetako zeramikak aurkitu izan dira.

## Erreserba Nazionala

Publikoari irekita dago eta oso inguru ezagunak ditu:
* Lagunillas badia
* Salamaren de Otuma
* Independentziaren badia
* Paracasen kandelabroa
* Ballestas uharteak

## Kanpo estekak

* (Gaztelaniaz):Paracas inguruari buruzko webgunea.
* Datuak: Q2735703
* Multimedia: Paracas / Q2735703
# Patchway

Patchway, Ingalaterrako mendebaldean dagoen udalerri bat da, Gloucestershire konderrian.
2011n 10.511 biztanle zituen.
* Datuak: Q2247524
* Multimedia: Patchway / Q2247524
# Patecatl

Azteka mitologian Patecatl medikuntzaren jainkoa eta peiotearen aurkitzailea zen, baita pulkearen sustraiaren jauna ere.
Mayahuelen senarra zen, eta elkarrekin sortu zuten pulke, eta elkarrekin baita ere, Centzon Tochtliak izan zituzten seme bezala.

## Kanpo estekak

* Datuak: Q956931
* Multimedia: Patecatl / Q956931
# Pateley Bridge

Pateley Bridge edo Pateley, Ingalaterrako ekialdean dagoen udalerri bat da, Iparraldeko Yorkshire konderrian.
2011n 1.432 biztanle zituen.
* Datuak: Q1617126
* Multimedia: Pateley Bridge / Q1617126
# Patella vulgata

Patella vulgata edo Lapa arrunta Patellidae familiako lapa espeziea da, mendebaldeko Europan generokide hedatuena dena.

## Deskribapena
### Maskorra

Kono itxurako maskorra du, gainaldean irekidurarik ez duena. Puntatik sahiets erradialak jeisten dira maskor zirkularraren ertzeraino. Olatuek jotzen duten eremuan maskorraren punta kamutsa izaten da. Sustratuari ongi lotzen zaio eta sarritan espezie epifitoak izaten ditu gainean, balanoak edo algak esate baterako. Oskolak kolore urdin-berdexka edo grisaxka izaten du, eta barrutik zuria edo horixka da. Gehienez 6 cm-ko luzera hartzen du.

### Oina

Oina laranja da, sarritan berde, hori edo gris aldera jotzen du. Bi tentakulo gris ditu.

### Erradula

Bere erradula maskorra baino handiagoa da. 1.920 hortz ditu, 160 ilaratan. Bere hortzek material naturalik gogorrena dute.

## Bizimodua

Oinak bentosa egiten du itsasbeheran eta lapa oso gogor heltzen zaio harkaitzari. Zenbat eta lehorraldi luzeagoa izan lapak maskor handiagoa izaten du, ur gehiago pilatu ahal izateko, izan ere itsasgora itzuli artean lehorteari aurre egin behar baitio.
Harkaitzetan dauden alga berde eta gorriak jaten ditu eta erradularekin murtxikatzen ditu. Lapa gazteek Fucus generoko algak hobesten dituzte.

## Erabilera

Antzinarotik kontsumitu izan da. Horren froga dira Altamirako leizean aurkitu diren lapa maskor multzoak.
Haragi gogorra izateagatik beste itsaski batzuek baino kalitate txikiagokoa dela esaten da, eta historian behartsuek kontsumitu izan duten moluskua izan da.

## Iruditegia

* Lapa maskorrak.
* Altamirako leizean bildutako lapa maskorrak
* Lapek harkaitzetan utzitako markak.

## Erreferentziak

* ↑ «Zumaiako hitz bereziak: ILARGI LAPA -» Baleike.eus (Noiz kontsultatua: 2023-03-28).
* ↑ Oliver, A.P.H.. (2004). Guide to Seashells of the World. Buffalo: Firefly Books, 28 or..
* 1 2 (Gaztelaniaz) Valderrey, Juan Luis Menéndez. «Lapa. Patella vulgata Linnaeus, 1758» Naturaleza y turismo (Noiz kontsultatua: 2023-03-28).
* ↑ Asa H. Barber, Dun Lu, and Nicola M. Pugno. (2015). «Extreme strength observed in limpet teeth» Royal Society journal doi:10.1098/rsif.2014.1326..
* ↑ (Gaztelaniaz) «lapa» Diccionario Gastronomía (Noiz kontsultatua: 2023-03-28).
* ↑ (Gaztelaniaz) «Lapas para comer y para pintar bisontes en Altamira» La Vanguardia 2016-08-16 (Noiz kontsultatua: 2023-03-28).
* ↑ «Diccionario gastronómico. Ficha de cocina de Lapa Chef Uri.» www.chefuri.com (Noiz kontsultatua: 2023-03-28).

## Kanpo estekak

* Datuak: Q182258
* Multimedia: Patella vulgata / Q182258
* Espezieak: Patella vulgata
# Patchogue (New York)

Patchogue New York estatuko herri bat da. Suffolk konderrian kokatua dago. 2010ean 11.798 biztanle zituen, 5,84 kilometro koadrotan banatuta.

## Ikus, gainera

* Suffolk konderria

## Kanpo estekak

* Datuak: Q580140
* Multimedia: Patchogue, New York / Q580140
# Pate

Patea, sukaldaritzan, haragi edo gibel xehetuaz egindako orea da, txerri edo hegaztiena batik bat. Barazkiak, espeziak eta ardoa ere eduki ditzake. Frantses sukaldaritzak ezagutarazi du.
Zenbait eratara presta daiteke: hotza jateko, haragia, ehiza edo arraina gantzarekin nahasi eta ontzi sakon batean egosia (pâté en terrine) eta, hotz nahiz bero jateko, haragia, ehiza edo arraina pastel-orean bilduta (pâté en croûte). Lehenengo era Europan eta Ameriketan ezagunena da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q816704
* Multimedia: Pâté / Q816704
# Patek Philippe & Co.

Patek Philippe & Co. suitzar erlojugintza enpresa bat da. Gaur egun, Stern familia da enpresaren jabea. Presidentea Henri Stern aberatsa da. Bere artikuluak erosteko ahalmen handiko ikurtzat hartzen dira. Munduko erlojugile garestienetako bat da.

## Historia

Antoni Patek, Franciszek Czapek bere kide poloniarrarekin batera, 1839an hasi zen poltsikoko erlojuak egiten Genevan. 1844an banandu ziren, eta 1845ean Patek Adrien Philippe erlojugile frantsesarekin elkartu zen, giltzarik gabeko disoluzio-mekanismoaren asmatzailea. 1851n Patek Philippe & Co sortu zuten.
1868an, Patek Philippek bere lehen eskumuturreko erlojua egin zuen. Aitzindariak izan dira betiereko egutegian, bi segundotan, kronografoa eta minutu-errepikagailua erlojuetan. Konpainiak kuartzozko lehen erlojuak egin zituen, baita eskumuturreko erloju digital bat ere, Ref. 3414 izenekoa.

## Kanpo estekak

* Datuak: Q659096
* Multimedia: Patek Philippe & Co. / Q659096
# Patella aspera

Patella aspera lapa moduko espezie bat da, Patellidae familiako itsas molusku gasteropodo bat. Denbora luzez Patella ulyssiponensis azpiespezietzat hartua izan zen, ebidentzia genetikoak bi espezie ezberdin direla iradokitzen duen arren.

## Habitat

Makaronesian bizi da, eta «lapa brava» deitzen diote. «Azoreetako lapa» ere esaten zaio.

## Erreferentziak

* ↑ Weber, L. I., and S. J. Hawkins. (2005). "Patella aspera and P. ulyssiponensis: genetic evidence of speciation in the North-east Atlantic". Marine Biology 147(1) 153-162.
* ↑ Background Document for Azorean limpet Patella aspera.

## Kanpo estekak

* (Ingelesez):«Background Document for Azorean limpet Patella aspera».
* Datuak: Q3199627
* Multimedia: Patella aspera / Q3199627
# Patena

Patena (latinez patina edo patena) eukaristia egiten den unean ostia jartzen den metal preziatuzko platera da. Garaiaren arabera patenen forma ezberdina da.
* Zaharrenek plater handien itxura dute eta sakonera txikia. Apaingarrienak harlanduzko harribitxiak dituzte ertzetan.
* Garai erromanikokoek eta gotikokoek maiz barnealdean erliebeak dituzte, hots, Kristo irudikatzen dutenak edo esku bat gurutze bat bedeinkatzeko jarreran. Aro gotikoan txikiagoak eta apalagoak ziren.
* Plateresko garaian apaingarriak desagertu eta plaka ia lauen forma hartu zuten.

## Kanpo estekak

* Datuak: Q1044124
* Multimedia: Patens / Q1044124
# Patchiku

Patchiku Donibane Lohizunen egoitza duen atunontzia da
1959an Ziburuko Grégoire Marinek egina, Aïrosa itsasontziaren moduan, euskal itsas-arotzeriaren adibide nagusienetariko bat da. BA 294 644 (Baiona) matrikula-zenbakia du. Inguratze arrantzan erabilia, bolintxa erabiltzen zuen sardinak harrapatzeko. Tretzaontzi moduan ere erabiltzen zuten.
1980ko hamarkadan egungo izena izan baino lehen, Suzanne eta Le Fanchic izenak izan zituen. 1999an France 2rako Les Moissons de l'océan telefilmean agertu zen.
2002ko ekainaren 7an monumentu historiko izendatu zuten. Hurrengo urtean desarmatu zuten arren, 2006an, Itsas Begia elkartearen laguntzaz, Patchiku ontziaren aldeko elkartea sortu zuten ontzia zaharberritu eta bere balioa azpimarratzeko asmotan.

## Erreferentziak

* ↑ Palissy datu-basea, Frantziako Kultura Ministerioa. Patchiku. .
* ↑ Patchiku ontziaren aldeko elkartea

## Kanpo estekak

* Datuak: Q3368663
# Patata-jaleak

Patata-jaleak (nederlanderaz: De Aardappeleters) Vincent van Gogh margolariak 1885eko apirilean egindako olio-margolana da, Nuenen herrian zegoela. Egun Amsterdamgo Van Gogh museoan dago.
Martxoan eta apirilaren hasieran margolanaren zirriborroak egin zituen, konposizioa eta espresioa berritu nahian. Apirilaren 13tik maiatzaren hasiera arte aritu zen margolanarekin. Horren ondoren, zenbait aldaketa txiki egin zituen urte horretan bertan. Artistak adierazi zuen nekazariak benetan zeuden bezala islatu nahi zituela. Nahita modelo zatarrak eta itsusiak hartu zituen, naturalagoak izango zirelakoan.

## Margolanaren iruzkina

1885ean margotutako oihal gaineko olio honetan nekazarien familia bat ageri da gela txiro batean bilduta, afaltzen.
Ezkerraldean dagoen emakume gaztea platerean dauden patata egosi berriak zatitzen ari da, gero guztien artean banatzeko. Eskumaldean dagoen andre zaharra berriz, edariaz arduratzen da. Obra honen aurreko beste bi bertsioetan emakumeak eusten duen katilua planoarekiko paralelo bazegoen ere, azkenengo bertsio honetan planoarekiko perpendikular margotu zuen Van Gogh-ek, nolabaiteko sakontasuna emanez.
Kolore ilunak eta itzal urdinak nagusi dira, Millet-eri omenaldia eginez. Erdian dagoen petrolio-lanpak argitzen du gela, eta hauxe da obrak duen argitasun foku bakarra. Argi leuna da, eta koadroan ageri diren pertsona guztiak era berean argitzen ditu.
Konposizio zirkularra du, mahai inguruan dauden pertsona guztiek zirkulu bat osatzen baitute. Bizkarra ematen duen haurra berriz, konposizioa apurtzen du: familiako gazteenak ezkerraldean, zaharrak eskuinaldean. Obra honen bidez, artista holandarrak pobrezia eta miseria agerian uzten ditu, eta, aldi berean, jana izatearen zein familia osoa mahai inguruan biltzearen esker ona adierazten ditu. Pobrezia nekazarien afari batean irudikatzen du, zoriarengatik aldendu ezin den gizakiaren irudi gisa. Bere hitzetan, “Lan guztien artean, patatak jaten ari diren nekazarien koadroa, Nuenen-en margotutakoa, orain arte egin dudan hoberena dela deritzot”. Horregatik, jendaurrean erakutsia izatea merezi zuen obra bakarra zela zeritzon, eta Theo izango zen atez ate obra saltzen saiatuko zena.
Obra honetan, artistak eginiko lana pertsonaren beraren isla da. Van Gogh nekazari-gunean bizi zen, eta pobrezia nekazarien familia baten afarian irudikatua artistaren bizitzaren isla zen, han baitzegoen bere benetako ingurua eta izatea, herrian.Pertsona ezin zitekeen pintorearengandik bereizi, obra honetan aurkitzen baitzen berak benetan zuen patuak mugaturiko bizitzaren kontzepzioa.

## Kanpo-estekak

* Datuak: Q154469
* Multimedia: The Potato Eaters / Q154469
# Patata-entsalada

Patata-entsalada egositako patataz egindako entsalada da, mundu osoko gastronomia askotan tipikoa dena. Alemanian Kartoffelsalat du izena eta herrialdeko leku askotan egiten dute, batzutan maionesarekin eta bestetan maionesarik gabe. Bulgarian eta antzinako Txekoslovakian ere egiten dute, azkenean Gabonetako errezeta izanik.
Euskal Herrian patata-entsalada antzeko errezeta ohikoa da: errusiar entsaladilla hain zuzen ere.

## Kanpo estekak

* Datuak: Q152964
* Multimedia: Potato salads / Q152964
# Patata-pure

Patata-purea patata egosiz eta ehoz egindako platerra da, batzuetan beste osagai batzuk ere dituena. Patata-purea plater osagarri gisa zerbitzaten duten ia sukalde guztietan, normalean beste plater nagusi baten ondoan. Patata-purea oso ezaguna da iparraldeko Europako sukaldeetan.

## Osagaiak eta prestaketa

Pureak oso elementu gutxi behar ditu; izan ere, osagai nagusia patatak dira, azalarekin edo azalik gabe, ur askotan egosiak, eta batzuetan azenario kopuru txiki bat gehitzen zaio. Prestaketa horren ondoren, bahe batetik prentsatzen dira pure lortzeko. Askotan, gurina gehitzen da fase honetan, purea pixka bat krematsuago gera dadin. Azken testura kontrolatzeko, trikimailu asko daude, esne beroa, esnegaina eta abar isuri ohi dira. Zaporea kontrolatzeko, gatza, intxaur muskatua edo piperbeltza gehitu ohi dira. Espeziak, belar aromatikoak edo hainbat barazki izan ditzaketen aldaera ugari daude.
Osagaiak alda daitezke; hala, oliba-olioa gehitu daiteke gurinaren ordez, labore-esnearen edo oilo-saldaren seruma erabil daiteke osagai likido gisa, eta esnea eta igurzteko gazta urtua gehitu (horrek gazta-zaporea emango dio).

## Osasuna

Patatek indize gluzemiko handia dute, eta bereziki patata-pureak. Hori kontuan hartu behar da kontsumo handia edo sarria izatekotan, batez ere gaixotasun metabolikoak dituzten pertsonak, hala nola diabetes mellitusa.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ (Ingelesez) Food Preparation and Cooking: Cookery units. Student guide. in: Catering and hospitality, NVQ/SVQ2. Stanley Thornes, 280 or. ISBN 978-0-7487-2566-3..

## Kanpo estekak

* Datuak: Q322787
* Multimedia: Mashed potatoes / Q322787
# Patata-zomorro

Patata-zomorroa edo patata-kokoa (Leptinotarsa decemlineata) Chrysomelidae familiako koleopteroa da. Coloradon (Ipar Amerikan) jatorria duen intsektu hau mundu osora hedatu da eta patataren izurri nagusienetariko bat da.

## Deskribapena

10-12 mm luzea da, burua beltz gorrixka, bularraldea laranja kolorekoa eta orban beltzekoa eta elitroak (hegal gogorrak) kolorez horiak dira eta marra beltzak ditu, elitro bakoitzeko bost marra beltz.

## Bizi zikloa

Ziklo holometaboloa du, hau da, metamorfosian zehar lau fase bereziten dira. Emeak 800 arrautza inguru jartzen ditu. Arrautzak horixka-laranjak dira, 1'5mm-ko diametroa dutenak. 30 arrautzatako multzoak jartzen ditu hostoen azpialdean. 4-15 egunetara beldar gorrixka jaiotzen da puntu marroizko bi lerrok zeharkatzen dute aurretik atzera. 8 mm-ko luzera hartzera iristen da eta denborak aurrera egin ahala kolorea argitu egiten zaio.
Lur barnen sartzen da pupa sortzeko eta ondoren intsektu heldua sortzen da. Baldintza egokiak dituen urteetan hiru belaunaldi edo gehiago izan ditzake.

## Elikadura

Patataren hostoa, lorea nahiz zurtoina janez elikatzen dira intsektua eta bere harrak, eta kalte handiak egiten dituzte patata sailetan.

## Historia eta elikadura

1824an aurkitu zuen Thomas Sayk Mendi Harritsuetan. Patatarekin zuen harremana 1859an ikusi zen Omahako patata sailetan egindako kalteetan. 1871ean Charles Valentine Riley entomologo estatubatuarrak europarrak ohartarazi zituen patata-zomorroak eragin ditzakeen kalteen inguruan. 1875ean Europa mendebaldeko hainbat herrialdek neurriakj hartu bazituzten ere 1877an Liverpoolen aurkitu zuten. Bigarren Mundu Gerran sovietarrek Alemania hartu zutenean patata sailen erdiak patata-zomorro izurria zutela ikusi zuten. Ekialdeko Alemaniako gobernuak estatubatuarrak salatu zituen hegazkinetatik jaurti zituztelakoan. Gaur egun Siberian zehar Ozeano Bareraino iritsi da.

## Iruditegia

* Patata-zomorroa.
* Larba gorriak.
* Patata-zomorroaren tamaina adierazten duen argazkia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q156954
* Multimedia: Leptinotarsa decemlineata / Q156954
* Espezieak: Leptinotarsa decemlineata
# Patatak Errioxako erara

Patatak Errioxako erara edo Patatak txorizoarekin, Errioxa eta Euskal Herriko Arabar Errioxako ohiko platera da, halere eskualde hauetatik kanpo ere sarritan jaten da. Hiru osagai nagusi ditu: patata, txorizoa eta piperrautsa.

## Historia

Patatak saldan jatearen ohitura Napoleonen inbasiotik datoz. Hala ere, patatak, XIX. mendean hasi ziren espainiar sukaldetan finkatzen. Aldeanueva de Ebron, langileak elikatzeko erabiltzen ziren eta denbora aurrera joan ahala, patatak saldan, txorizoarekin nahastu zituzten.

## Ezaugarriak

Patatak errioxar erara, teknikoki, egositako patatak txorizoarekin, tipularekin, baratzuriarekin eta piperrarekin nahastutako platera da. Nahi izanez gero, hainbat espezia erabili ditzakezu.

## Datu bitxiak

Plater hau zaporetsuago egiteko, patatak "triskatu" arte zai egon behar da. Horrela barruan duten fekula zabaldu da eta saltsa potolagoa geratuko zaigu.

## Aldaerak

Arrantxoak eta kaldereteak antzeko prestaketak dauzkate, baina hauek, untxi, txerri edota arkume haragia erabiltzen dituzte. Tradizionalki, baserrietako sutetan prestatu ohi dira plater hauek.

## Kanpo estekak

* Patatak errioxar eran
* Datuak: Q747543
* Multimedia: Patatas a la riojana / Q747543
# Pennant (Ceredigion)

Pennant, Galesko udalerri bat da, Ceredigion konderrian. Dyffryn Arth komunitatean dago. Cardiff udalerritik 109,6 kilometrora dago.

## Kanpo estekak

* Datuak: Q15987294
# Pennan

Pennan, eskozieraz: Peenan, Eskoziako ekialdeko kostaldeko herri bat da, Aberdeenshire eremu administratiboan.

## Kanpo estekak

* Datuak: Q206547
* Multimedia: Pennan / Q206547
# Pennant (Powys)

Pennant, Galesko udalerri txiki bat da, Powys konderrian. B4518 errepidean dago, Llanbrynmair eta Llanidloes errepideen artean.

## Kanpo estekak

* Datuak: Q7163375
* Multimedia: Pennant, Powys / Q7163375
# Pennard

Pennard, Galesko Swansea hiriko komunitate bat da. 2011eko erroldaren arabera 2.688 biztanle zituen.

## Kanpo estekak

* Datuak: Q23528885
* Multimedia: Pennard / Q23528885
# Pennal

Pennal, Galesko udalerria da, Gwynedd konderrian dagoena. 2011ko erroldaren arabera 404 biztanle zituen.

## Kanpo estekak

* Datuak: Q3404443
* Multimedia: Pennal / Q3404443
# Pennance

Pennance, Ingalaterrako Kornualles konderriko herrixka bat da, Lanner herritik hurbil.

## Kanpo estekak

* Datuak: Q7163374
# Pennantita

Pennantita silikato motako minerala da eta chlorita taldearen kidea da.

## Ezaugarriak

Pennantita silikato mineralaren formula kimikoa hau da: ${\ce {Mn2+5Al(AlSi3O10)(OH)8}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Pennantite: Mineral information, data and localities.» www.mindat.org (Noiz kontsultatua: 12-05-2019).
# Pennapiedimonte

Pennapiedimonte Italiako udalerri bat da. Chietiko probintzian kokatuta dago, Abruzzo eskualdean. 411 biztanle ditu, 47,03 kilometro koadroko azaleran banatuta.

## Mugakideak

Pennapiedimontek honako udalerri hauekin egiten du muga:
Caramanico Terme Fara San Martino Guardiagrele Casoli Palombaro Pretoro Rapino Roccamorice

## Kanpo estekak

* Datuak: Q51262
* Multimedia: Pennapiedimonte / Q51262
# Parodia (landarea)

Parodia kaktus generoa da. 50 espezie ditu, oso tamainu desberdinekoak, zentimetro batzutik metroraino. Dena dela, normalean 15 zentimetrotik 30era izaten dute. Genero honetako landareak Hego Amerikako hegoaldeko erdialdetik (Kolonbia, Argentina, Bolivia, Brasil, Paraguai, Uruguai) Andeetako ekialderaino hedatzen den eremu zabal batetik datoz. Andeetan 3.600 metrotaraino aurkitu daitezke.

## Etimologia

Izena Lorenzo Raimundo Parodi (1895-1966) botanikari argentinarraren oroimenez eman zitzaien.

## Sinonimia

Genero hauek Parodiaren sinonimoak gisa hartuak izan dira:
* Acanthocephala Backeb.
* Brasilicactus Backeb.
* Brasiliparodia F.Ritter
* Brasilocactus Fric
* Chrysocactus Y.Itô
* Dactylanthocactus Y.Itô
* Eriocactus Backeb.
* Eriocephala Backeb.
* Friesia Fric
* Hickenia Britton & Rose
* Jauhisoparodia Gabriel Blackhat
* Malacocarpus Salm-Dyck
* Microspermia Fric
* Neohickenia Fric
* Notocactus (K.Schum.) Fric
* Sericocactus Y.Itô
* Wigginsia D.M.Porter

## Iruditegia

* Parodia concinna
* Parodia penicillata
* Parodia leninghausii
* Parodia magnifica
* Parodia haselbergii
* Parodia erubescens
* Parodia warasii
* Parodia chrysacanthion

## Erreferentziak

* ↑ Notocactus (tribuaren genero tipoa) Parodiaren barruan sartzea International Organization for Succulent Plant Studies erakundeak hartutako erabakia izan zen, 1980ko hamarkadaren amaieran. Oraindik orain ezbaikan dago.

## Kanpo estekak

* Datuak: Q311614
* Multimedia: Parodia / Q311614
* Espezieak: Parodia